ΓΡΑΠΤΗ ΕΡΩΤΗΣΗ E-3460/01

υποβολή: Charles Tannock (PPE-DE) και Theresa Villiers (PPE-DE) προς την Επιτροπή

(14 Δεκεμβρίου 2001)

Θέμα: Η νομιμότητα των διατάξεων που περιλαμβάνονται στην οδηγία σχετικά με τις πράξεις προσώπων που κατέχουν εμπιστευτικές πληροφορίες και τις πράξεις χειραγώγησης της αγοράς

Το Άρθρο 1(2)(β)της πρότασης της οδηγίας της Επιτροπής σχετικά τις πράξεις προσώπων που κατέχουν εμπιστευτικές πληροφορίες και τις πράξεις χειραγώγησης της αγοράς (κατάχρηση της αγοράς)-COM(2001)281(1) τελικό ορίζει για τους σκοπούς της οδηγίας Χειραγώγηση της αγοράς θα σημαίνει Διάδοση μέσω των μαζικών μέσων ενημέρωσης, περιλαμβανομένου του Ίντερνετ, ή με κάθε άλλο τρόπο, πληροφοριών οι οποίες δίνουν, ή είναι πιθανό οτι θα δώσουν ψευδείς ή παραπλανητικές ενδείξεις σχετικά με την προσφορά, τη ζήτηση ή την τιμή χρηματοπιστωτικών μέσων, περιλαμβανομένης της διάδοσης φημών ή παραπλανητικών ειδήσεων.

Παρά τη σημασία της προστασίας του κοινού από παραπληροφόρηση, δέχεται τώρα η Επιτροπή ότι η παράλειψη της Οδηγίας να διακρίνει μεταξύ της εκ προθέσεως απόπειρας χειραγώγησης της αγοράς για προσωπικό όφελος και της καλόπιστης μη ανακοίνωσης πληροφοριών, καθιστά την έκδοση της Οδηγίας στη σημερινή της μορφή όχι μόνο καταπιεστική αλλά και μη συμβατή με τις διατάξεις της Ευρωπαϊκής Σύμβασης για τα Δικαιώματα του Ανθρώπου που αναφέρονται στην ελευθερία της έκφρασης και στηνποχρέωση των κρατών μελών να τηρούν τη σύμβαση όπως διατυπώνεται στο Άρθρο 6 της Ενοποιημένης Συνθήκης περί της Ευρωπαϊκής Ένωσης·.

(1) ΕΕ C 240 E της 28.8.2001, σελ. 265.

Απάντηση του κ. Bolkestein εξ ονόματος της Επιτροπής

(11 Φεβρουαρίου 2002)

Περιγράφοντας την επαγγελματική συμπεριφορά των δημοσιογράφων (καλόπιστη ανακοίνωση πληροφοριών), το αξιότιμο μέλος αναφέρεται στο αντίστοιχο άρθρο της προταθείσας οδηγίας, το οποίο συμπληρώνεται από την αιτιολογική σκέψη 24 που παραπέμπει στο Χάρτη Θεμελιωδών Δικαιωμάτων της Ευρωπαϊκής Ένωσης. Έχονταςπόψη τα στοιχεία αυτά, φυσικά η πρόθεση της Επιτροπής δεν είναι να περιορίσει την ελευθερία έκφρασης ή να θέσει περιττά όρια στην καλόπιστη δημοσιογραφική εργασία. Επί πλέον, η Επιτροπή δεν πιστεύει ότι αυτό θα ήταν το αποτέλεσμα. Συνεπώς, η Επιτροπή είναι της γνώμης ότι το ισχύον κείμενο δεν θίγει κανένα άτομο που ενεργεί για καθαρά δημοσιογραφικούς σκοπούς.

Όσον αφορά την ιδιωτική συμπεριφορά των δημοσιογράφων, η προταθείσα οδηγία ακολουθεί την αρχή της ίσης μεταχείρισης επί της οποίας θεμελιώνεται κάθε νομοθεσία. Οι γενικές απαγορεύσεις της πρότασης εφαρμόζονται σε όλους, ανεξαρτήτως επαγγέλματος. Εφόσον, για παράδειγμα, οι μικροεπενδυτές οφείλουν να συμμορφώνονται πλήρως με τις απαγορεύσεις, ακόμη και στην περίπτωση που για πρώτη φορά δραστηριοποιούνται σε μια χρηματοπιστωτική αγορά, είναι δύσκολο να γίνει κατανοητό για ποιο λόγο άλλοι, εργαζόμενοι ως επαγγελματίες στις ίδιες αγορές ή οι οποίοι παρέχουν συμβουλές σε άλλους φορείς της αγοράς, θα έπρεπε να τυγχάνουν διαφορετικής μεταχείρισης.

Η Επιτροπή δεν παρατηρεί καμία έλλειψη συνοχής μεταξύ των διατάξεων της προταθείσας οδηγίας και εκείνων της Ευρωπαϊκής Σύμβασης για τα Δικαιώματα του Ανθρώπου, όσον αφορά την ελευθερία έκφρασης και τιςποχρεώσεις των κρατών μελών να κυρώσουν τη σύμβαση όπως αναφέρεται στο άρθρο 6 της συνθήκης για την Ευρωπαϊκή Ένωση.

Σύμφωνα με την αρχή της επικουρικότητας, πρόθεση της Επιτροπής είναι να αφήσει τα κράτη μέλη να αποφασίσουν αν θα εφαρμόσουν ή όχι ειδικές διατάξεις στους δημοσιογράφους. Εφόσον η οδηγία απευθύνεται στα κράτη μέλη και εφόσον όλα τα κράτη μέλη έχουνπογράψει την Ευρωπαϊκή Σύμβαση για τα Δικαιώματα του Ανθρώπου, η μεταφορά της στο εθνικό δίκαιο πρέπει να σέβεται πλήρως τις σχετικές με τα δικαιώματα του ανθρώπουποχρεώσεις.